Suid Afrikaanse Radioliga-nuus Sondag 1 Maart 2015 Goeiemore en welkom. 
Hier volg die SARL-nuus vir Sondag 1 Maart 2015 gelees deur .......(Naam; roep- 
sein en OTH) Jy kan elke Sondag om (08:15 plaaslike tyd na `n uitsending van 
die SARL-nuus in Afrikaans en om (8:30 plaaslike tyd in Engels luister. `n 'Tek- 
sweergawe van hierdie bulletins kan ook van die SARL webwerf, www.sarl.org.za 
afgelaai word en jy kan ook daar inteken om toekomstige bulletins per epos te 
ontvang. Daar is `n skakel na `n oudio weergawe van die bulletin op dieselfde 
blad beskikbaar. Ons begin vanmore se bulletin ongelukkig met twee berigte van 
stil sleutels: Dit is met leedwese dat ons die afsterwe van Gilbert From, ZS5X1, 
op 7 Januarie 2015 na `n lang stryd teen kanker, moet aankondig. Gilbert, 
77, sal veral onthou word vir sy 2 meter aktiwiteite gedurende die tagtiger jare 
asook sy vele kontakte met afdeling 6. Ons innige simpatie aan sy vrou Mandy, 
ander familie, vriende en naasbestaandes Dan het ons ook verneem van Chris 
Benecke, ZS4PE, wat op 23 Februarie `n stil sleutel geword het. Chris was vir 
baie jare betrokke by C@ Hou Koers in Bloemfontein en Doornkloof. 


Ons betuig ook innige meegevoel met sy familie en talle vriende. 
POUSE 
IN VANDAG SE NUUS 


DIE E-POSADRES VIR DIE JEUGNAELLOOP IS VERKEERD AANGEGEE 
HAMNET 40 METER GESIMULEERDE NOODKOMPETISIE VANMID- 
DAG DIE JEUGNET VANMIDDAG EEN UUR LATER OP DIE LUG 
KOMPETISIES GEDURENDE MAART EN DIE REËLS DAARVAN 


Bly gerus ingeskakel vir hierdie en ander nuusbrokkies 


** Die e-posadres wat aangegee word vir die jeugnaelloop in die kompetisiehan- 
dleiding, ook bekend as die blouboek, is verkeerd. Diegene wat hul logstate 
na hierdie foutiewe adres gestuur het word versoek om dit asseblief weer in te 
stuur maar die keer na zs6gl@mweb.co.za . As gevolg van hierdie probleem is 
daar besluit om die sperdatum vir die kompetisie uit te stel tot 09 Maart 2015. 
Die SARL vra verskoning vir hierdie glips en versoek alle deelnemers om hul 
logstate na hierdie adres te stuur. Daar is aanloklikle pryse op die spel. 


** Vanmiddag tussen 12:00 en 14:00 UTC, kan jy en jou klub deelneem aan 
die HAMNET 40 m Gesimuleerde Noodkompetisie. Jy kan deelneem as ʼn 
enkele operateur stilstaande mobielestasie, `n enkele operateur draagbarestasie, 
'n multi-operateur draagbarestasie of `n enkele operateur basisstasie met uit- 
sendings op 7 063 tot 7 100 kHz en 7 180 tot 7 200 kHz. Die uitruiling van 
'n seinverslag gevolg deur `n driesyfer nommer, afhangende van die klas van 
deelname, word gedoen. 


Antennas word beperk tot dié met minder wins in verhouding tot `n dipool. 
Stilstaande mobielestasies moet antennas gebruik wat slegs deur hul voertuie 
ondersteun word en mag nie 5 meter bo die grond oorskry nie. Antennas 
vir draagbarestasies mag nie voor die dag van die kompetisieopgerig en gein- 
stalleer word en geen permanente mensgemaakte struktuur mag gebruik word 


vir huisvesting van die toerusting of om die antennaste ondersteun nie. Stil- 
staande mobielestasies en draagbarestasies moet bedryf word vanaf dieselfde 
perseel vir die duur van die kompetisie.Alle krag wat gebruik moet moet vol- 
doen aan die vereistes soos aangedui in die algemene reëls vir veldstasies. 


Logstate moet teen 7 Maart 2015 ingedien word by contest@peham.co.za. Raad- 
pleeg bladsy 31 van die 2015 Blouboek vir meer inligting. 


** Die maandelikse jeugnet sal vanmiddag een uur later as gewoonlik en wel om 
16:00, plaaslike tyd, op 7070 kHz, bedryf word. Hierdie verandering is te wydte 
aan die HAMNET-kompetisie. 


Kom kuier gerus saam met die nuutaangestelde jeugkoordineerder, Koos 
Fick,ZR6OKF en deel jou indrukke oor amateurradio en wat die Liga kan doen 
vir die stokperdjie.. Kom ondersteun asseblief vir Koos deur in te skakel op die 
net. 


Jy luister na `n nuusbulletin van die Suid Afrikaanse Radioliga en voorts kyk 
ons na die kompetisies vir Maartmaand: 


** Die naweek van 7 en 8 Maart 2015 vind die ARRL Internasionale DX ESB 
kompetisie plaas. Dit dek al die bande van 160 tot 10 meter, en DX-stasies 
moet met die VSA en Kanadakontak maak. 


** Oor die naweek van 14 en 15 Maart, kan jy deelneem aan die Afrika Alle 
Modusse Internasionale DX kompetisie wat op die lug sal wees vanaf 12:00 
UTC op die Saterdag tot 12:00 UTG op die Sondag. Dit is 'n gelykgolf, foon 
en RYD aktiwiteit op 160, 80, 40, 20, 15 en 10 meter. Die uitruiling is die RS 
of RST-verslag gevolg deur 'n reeksnommer wat met inkremente toeneem en by 
001 begin. Alle OSO s met Afrika entiteite tel 10 punte en alle ander net1 punt. 
Lees alles oor die kompetisie op bladsy 50 van die 2015 Blouboek. 


Die tweede kompetisie oor dieselfde naweek, is die RSGB (Gemenebes kom- 
petisie, wat van 10:00 UTC op Saterdag tot 10:00 UTC op Sondag loop met 
slegs gelykgolf op 80, 40, 20, 15 en 10 meter. Aktiwiteitegekonsentreer gewoon- 
lik op die laer 30 kHz van elke band. Deelnemers moet kennis neem van 
die bandplanne en dievoorkeursegmente van die kompetisie, sodat daar geen 
werking onder 3 510 kHz of bo 14 060 kHzsal plaasvind nie. Die uitruiling 
is 'n RST-verslag en `n reeksnommer. Hoofkantoorstasies sal HO addisioneel 
stuur, en dit moetso aangeteken word. Al die inligting kan bekom word by 
www.rsgbcc.org/hf/rules/2015/rberu.shtml1 


** Die Suid-Afrikaanse Radioliga se BHF/UHF kompetisie is vanaf 10:00 UTC 
op Saterdag 21 Maart tot 10:00 UTC op Sondag 22 Maart 2015 op die lug 
met deelname as `n basisstasie, `n veld-stasie, `n klub/multioperateur-stasie of 
'n stasie met `n 4 uur beperking. Dit is vir gelykgolf, ESB, FM en digitale 
modusseop 6, 4 en 2 meter, 70 en 23 cm en hoër. Al die inligting is op bladsy 
26 van die 2015 Blouboek. 


** Die CO WPX ESB kompetisie is `n 48-uur gebeurtenis oor die naweek van 


28 en 29 Maart met aktiwiteite op 160 tot 10 meter. Kry al die inligting by 
WWW.CAWpX.com/ 


Jy luister na `n nuusuitsending van die Suid-Afrikaanse Radioliga. 


** Die uitslae van die PEARS BHF/UHF-kompetisie is bekend gemaak en 
gedurende hierdie geleentheid het digitale werking `n hupstoot gekry met 
verskeie landwye kontakte wat deur hierdie modus gemaak is. Daar is 'n nuwe 
50 mHi rekord opgestel asook `n eerste DX-stasie in n buurstaat gewerk. 


Swak weerstoestande en beurtkrag het analoogwerking baie beperk met maksi- 
mum afstande onder 400 km. Daar was ook baie min veldstasiebedrywighede. 


30 Logstate, waarvan die meeste uit afdeling 1, is ontvang. Daar is kontakte op 
al die BHF-bande en op 1296 mHzgemaak. 


Die uitslae is soos volg: 


Algehele wenner Digitaal: Andre Botes, ZS2AGCP, 6987 punte. Langste afstand 
50 mHz digitaal: Ettienne Vosloo, ZS1AX met Jan “Pine” Pienaar, ZS6OB 
oor 1290 km Langste afstand 144 MHZ digitaal: Koos du Plessis, ZSGBFD met 
Pieter Jacobs, V51PJ, 1115 km 


Algehele wenner Analoog: Michael Folkey, ZRAMF, 3338 punte 
Afdeling analoog wenners: 


Afdeling 1: Mike Kellett, ZS1TAF, 557 punte Afdeling 2: Eric Hosten, ZS2ECH, 
868 punte Afdeling 4: Michael Folkey, ZRAMF, 3338 punte Afdeling 6: Koos 
du Plessis, ZSGBFD, 2572 punte Die wenner in die swerwer kategorie, is Glen 
Verran, ZS1VG/R, 145 punte 


Pryswenners in die 144 MHz FM kategorie: 


Afdeling 1: Sybrand Strauss, ZS1SAS, 60 punte.Prys geborg deur Boland Am- 
ateurradioklub. Afdeling 2: Amanda la Mude, ZS2AV, 80 punte.Prys geborg 
deur Rory Norton,ZS2BLvan SA Ham-Shack. 


PEARS bedank graag al die borge. Nuwe sertifikate word tans ontwerp en sal 
binnekort deur middel van e-pos aan die wenners en naaswenners gestuur word. 
Lees meer oor die kompetisie op die SAR- forum. 


** Die kompetisie-komitee het elf logstate vir die nasionale velddag, wat 
gedurende die naweek van 14 en 15 Februarie gehou is, ontvang. 2 van hierdie 
logstate was kontrolestate. Die uitslae sien soos volg daaruit 


Klas A Multi operateur veld stasie 


1ste Highway ARK, ZS5HAM, 104 640 Punte 2de Wes-Rand ARK, ZS6WR, 
90 828 Punte 3de Pretoria ARK, ZS6PTA, 61 452 Punte dde Sasolburg ARK, 
ZSSOSRK, 38 016 Punte 5de Zululand ARK, ZS5ZLB, 21 744 Punte 6de Bloem- 
fontein ARK, ZS9OSARL, 15 204 Punte 


Klas B - Multi-operateurr Veldstasie, ORP 


1ste Potchefstroom ARK, ZS6POT, 33 534 Punte 
Klas F Algemene stasies 
1ste Graham, ZS6GL, 560 Punte 2de Mario, ZSGARGO, 400 Punte 


Kontrolelogs is ontvang van Bruce, ZS5XT en Joop, ZS6JP. Geluk aan al die 
wenners. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan wees. Al die sigbare sonvlekke is stabiel met bykans geen kans vir ernstige 
sonfakkels nie. 


Die verwagte effektiewe sonvlektelling vir die week is ongeveer 67 vir diegene 
wat hulle eie frekwensievoorspellings wil doen. Amateurs kan goeie openinge op 
die 20 tot 10 m DX bande verwag. 


Besoek gerus die webtuiste spaceweather.sansa.org.za vir meer inligting. 


** Die SARL nuusspan sal graag nog persone wil betrek by die span. In- 
dien jy voel dat jy kan help met die opstel, vertaal,proeflees en redigering 
en/of die opneem van nuusbulletins, kontak dan asb vir Dawie ZR6DHC by 
zr6dhc@zs6rtb.co.za 


En nou die dagboek van gebeure: Vandag 1 Maart - Die HAMNET gesimuleerde 
noodkompetisie tusen 14:00 tot 16:00 plaaslike tyd 7 en 8 Maart Die ARRL 
Internasionale DX-kompetisie 14 en 15 Maart - Afrika Alle Modusse Internasion- 
ale DXCC en RSGB Statebond-kompetisie 21 en22 Maart - SARL BHE/UHF- 
kompetisie 28 Maart SARLG@Home gesels oor DX en kompetisies 28 en 29 
Maart 5 MHz-aktiwiteitnaweek 9 April sperdatum om vir die Mei RAE te 
registreer 


Ons sluit af met `n terugblik op die hoofberig: Die SARL teken verskoniong 
aan vir die verkeerde e-pos- adres wat in die kompetisiehandeliding geplaas is 
t.o.v. die jeugnaellop en versoek deelnemers om hul logs weerte stuur maar die 
keer aan zs6gl@mweb.co.za. Die sperdatum vir inskrywings is aangeskuif tot 9 
Maart 


en 


Die SARL-jeugnet vind vandag om 16:00 op 7070 kHz plaas, 1 uur later as 
gewoonlik weens die HAMNET kompetisie. 


Dit bring ons aan die einde van die SARL-nuusbulletin vir Sondag 1 Maart 2015 


Die SARL nuusdiens nooi klubs en individue om nuus van belang aan ons te 
stuur via die SARL webblad deur die newsinbox skakel te gebruik. Sodanige 
brokkies moet ons teen die Donderdagaand voor die verlangde uitsaaidatum 
bereik. Indien moontlik plaas asseblief brokkies in beide Afrikaans en Engels. 


Luister ook elke Sondag om 10:00 plaaslike tyd na Amateur Radio Today. `n 
Skakel met die frekwensies waarop die program uitgesaai word, asook na `n 
potgooi, kan vanaf die SARL tuisblad verkry word. Die uitsendings op die 
nie-amateur frekwensies word deur SENTEGH geborg. 


Hierdie bulletin is saamgestel deur Dennis Green ZS4ABS, vertaal deur Dawie 
Conradie ZR6DHC en geredigeer deur Flip Britz, ZSAGE. 


Die Afrikaanse nuusspan groet nou en wens jou `n besondere mooi week toe 


